Diari Oficial de la Generalitat Valenciana


Sumari del DOGV 4288, del 09-07-2002 (2002/6839)

RESOLUCIÓ de 17 de juny de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials i la Comunitat Valenciana per a la realització d'actuacions encaminades al desplegament del Pla Estatal del Voluntariat, 2001-2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/6839


Data del document
:   17-06-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * voluntariat social

RESOLUCIÓ de 17 de juny de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials i la Comunitat Valenciana per a la realització d'actuacions encaminades al desplegament del Pla Estatal del Voluntariat, 2001-2004. [2002/X6839]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Comunitat Valenciana, el 6 de novembre de 2001, un Conveni de col·laboració per a la realització d'actuacions encaminades al desplegament del Pla Estatal del Voluntariat, 2001-2004, i en compliment del que establix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0403/2002, i que figura com a annex d'esta resolució.
  
València, 17 de juny de 2002.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri de Treball i Assumptes Socials i la Comunitat Valenciana, per a la realització d'actuacions encaminades al desplegament del Pla del Voluntariat, 2001-2004.
  
Madrid, 6 de novembre de 2001
  
Reunits:
  
D'una part, l'Excm. Ministre de Treball i Assumptes Socials, Sr. Juan Carlos Aparicio Pérez, nomenat per Reial Decret 56/2000, de 27 d'abril (Boletín Oficial del Estado número 102, de 28 d'abril de 2000), en nom i representació de l'administració general de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, (Boletín Oficial del Estado número 12, del dia 14 de gener de 1999), sobre competència per a realitzar convenis de col·laboració amb les comunitats autònomes.
  
I d'una altra part, l'Honorable conseller de Benestar Social, Rafael Blasco Castany, nomenat per Decret 6/2000, de 22 de maig, en nom i representació de la Comunitat Valenciana
  
Les dues parts es reconeixen mútua capacitat per a obligar-se i convenir i
  
Manifesten:
  
Primer. Que el Ministeri de Treball i Assumptes Socials, com a impulsor i coordinador de la política de voluntariat social del Govern té prevista la realització de diverses activitats durant l'any 2001 a fi de posar en marxa i desplegar el Pla del Voluntariat, 2001-2004, aprovat pel Consell de Ministres en la reunió del dia 22 de juny de2001.
  
Segon. Que la Comunitat Valenciana té assumides competències en matèria de voluntariat social i està interessada a col·laborar en el desplegament del Pla del Voluntariat, 2001-2004, com va posar de manifest, tot donant-li el seu suport, en la Conferència Sectorial d'Assumptes Socials realitzada el dia 21 de maig del 2001.
  
Tercer. Que, d'acord amb el que establix la regla quarta de l'apartat dos de l'article 153 del text refós de la Llei General Pressupostària, en la redacció donada a aquest per la Llei 13/1996, de 30 de desembre, de Mesures Fiscals Administratives i d'Orde Social, esta col·laboració pot articular-se a través de la subscripció del corresponent conveni.
  
Per la qual cosa ambdues parts, d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999),
  
ACORDEN
  
Subscriure aquest Conveni de Col·laboració, d'acord amb les següents
  
Clàusules:
  
Primera. Aquest Conveni té com a objecte la col·laboració entre el Ministeri de Treball i Assumptes Socials i la Comunitat Valenciana, per al desplegament dels projectes que s'indiquen en l'annex que acompanya aquest Conveni, a fi de posar en marxa les actuacions previstes en el Pla del Voluntariat 2001-2004.
  
Segona. La Comunitat Valenciana desenvoluparà els programes i les activitats a què fa referència la clàusula anterior, per si sola o en col·laboració amb altres entitats públiques i privades interessades a coadjuvar en el desplegament del Pla.
  
Tercera. La Comunitat Valenciana aportarà, almenys, una dotació econòmica d'igual quantia que l'aportada pel Ministeri de Treball i Assumptes Socials, per a fer front als costos dels corresponents projectes i activitats, dotació que, per a l'exercici 2001, és de 11.833.720, a càrrec de l'aplicació pressupostària de la Comunitat Autònoma 65.10.5357.569.52.9.
  
Quarta. El Ministeri de Treball i Assumptes Socials, a càrrec de la seua dotació pressupostària 19.04.313L 458 per a l'exercici 2001, aportarà la quantitat de 36.396.133 pessetes, com a participació en la realització dels esmentats projectes i activitats.
  
Cinquena. Després de la firma d'aquest conveni, el Ministeri de Treball i Assumptes Socials procedirà a transferir a la Comunitat Valenciana la quantitat prevista en la clàusula quarta d'aquest conveni o la que falte per transferir en aquell moment fins l'esmentada quantitat, si s'haguera efectuat anteriorment la transferència d'alguna quantitat a l'empara del que preveu l'Acord del Consell de Ministres del dia 23 de març del 2001 (BOE de l'11 d'abril),
  
Sisena. La Comunitat Autònoma haurà de:
  
a. Aplicar els fons previstos en les clàusules tercera i quarta a les despeses corresponents a l'execució i al desplegament dels projectes previstos en l'annex a aquest Conveni de Col·laboració.
  
b. Informar sobre el contingut i les característiques d'estos i proporcionar al Ministeri de Treball i Assumptes Socials la informació que demane en relació amb aquest Conveni.
  
c. Elaborar els documents necessaris que permeten recollir les dades tècniques sobre els projectes i les activitats finançats.
  
d. Remetre, en finalitzar la vigència del Conveni, un estat comprensiu de les obligacions reconegudes i dels pagaments realitzats, d'acord amb el que disposa la nova redacció de l'article 153 del text refós de la Llei General Pressupostària.
  
e. Comunicar qualsevol proposta de modificació que poguera sorgir en el desenrotllament i execució dels projectes i activitats, tant les que fan referència al contingut com a la forma, terminis d'execució, etc, a fi d'acordar conjuntament amb el Ministeri, l'acceptació expressa de qualsevol variació en el desenvolupament dels projectes.
  
Qualsevol proposta de modificació haurà d'estar suficientment motivada i haurà de plantejar-se amb caràcter immediat a l'aparició de les circumstàncies que la justifiquen i sempre amb anterioritat al moment en què finalitze el termini d'execució del projecte o activitat que es tracte.
  
Setena. La Comunitat Autònoma elaborarà, en finalitzar la vigència del Conveni, una Memòria Financera i Tècnica de cada projecte o activitat que reculla almenys els següents punts:
  
- Data de posada en marxa i de realització.
  
- Activitats realitzades.
  
- Resultats obtinguts.
  
- Dades estadístiques.
  
- Informació econòmica.
  
- Recursos utilitzats.
  
- Altres col·laboracions obtingudes.
  
- Dificultats i propostes.
  
- Valoració del projecte o activitat.
  
Huitena. Per al seguiment d'aquest Conveni, la Comunitat Valenciana designarà un representant en la Comissió de Seguiment del Pla del Voluntariat formada per representants del Ministeri de Treball i Assumptes Socials i un representant per cadascuna de les comunitats autònomes que firmen els corresponents convenis de col·laboració.
  
La Comissió de Seguiment tindrà com a funcions vetlar pel compliment del que establix els Convenis, tractant de resoldre les qüestions que es plantegen durant l'execució dels mateixos, prestar assistència a les Administracions firmants i determinar els documents tècnics i informes necessaris per a l'execució, seguiment i avaluació dels projectes i activitats.
  
Els representants del Ministeri seran designats per la Direcció General d'Acció Social, del Menor i de la Família i el representant de la Comunitat Autònoma pel/a director/a general competent.
  
Novena. En tota la publicitat i difusió que es realitze sobre els projectes i les activitats derivats d'aquest Conveni es farà constar expressament que estos es porten a terme en virtut de la col·laboració establida entre el Ministeri de Treball i Assumptes Socials i la Comunitat Valenciana, amb independència d'altres possibles col·laboracions que, si és procedent, es pogueren obtindre.
  
Deu. La duració del Conveni s'establix per a l'any 2001 i el seu corresponent exercici econòmic, atés que a aquest es referixen les dotacions pressupostàries que cada part disposa per al seu finançament.
  
Igualment, el Conveni s'extingirà en cas d'incompliment per alguna de les parts firmants dels compromisos assumits en aquest. En aquest cas, s'hauran de reintegrar les quantitats que s'hagueren percebut i que no s'hagueren destinat als projectes i a les activitats previstes.
  
Onze. Aquest Conveni es troba exclòs de l'àmbit del text refós de la Llei de Contractes de les Administracions Públiques, de 16 de juny del 2000, en virtut del que establix l'article 3.1.c) d'aquest text legal.
  
Dotze. Atesa la naturalesa administrativa d'aquest Conveni, les qüestions litigioses que pogueren suscitar-se en la seua execució, es resoldran davant de l'orde jurisdiccional contenciós administratiu.
  
Diligència: per a fer constar que aquest Conveni s'ajusta al model informat per l'Advocacia de l'Estat'Ministeri de Treball i Assumptes Socials, amb data de 7 de maig de 1.999 i pel Servici Jurídic de la Conselleria de Benestar Social de la Comunitat Valenciana, amb data 8 d'agost 2001.
  
I, en prova de conformitat, firmen aquest Conveni en dos exemplars, quedant-se'n un en poder de cada part, al lloc i en la data amunt indicats.
  
El ministre de Treball iAssumptes Socials,
  
JUAN CARLOS APARICIO PÉREZ
  
El conseller de Benestar Social,